kardosdrur/scandi-wiki huggingface dataset:
Flaskeskib

Et flaskeskib er en naturtro model af et skib (som regel et sejlskib), som er placeret indeni en glasflaske. Skibet er som regel større end diameteren på flaskens åbning. Skibets mast og rigning er ved indførelsen i flasken sammenfoldet. Når modellen er på plads, rejses masterne ved hjælp af nogle i forvejen anbragte snore, der siden brændes eller skæres af. Havet i flasken kan være linoliekit som er farvet med knust farvekridt eller oliemaling.

Historie 
Flaskeskibsbyggernes store tid var i midten og i den anden del af det 19. århundrede. Nogle af de bedste flaskeskibe er i nutiden opbevaret i en stor del af verdens maritime museer. Denne tid var identisk med de store sejlskibe, der rejste i Kejserriget Kina, til Australien, Chile og tilbage til Europa, for at dække forsyningerne af te, uld, salpeter og andet gods. På disse lange sørejser passserede sejlskibene ofte zoner med godt vejr, hvor skibene overvejende havde en god fart, lå relativt rolig i søen og sejlmanøvrerne var sjældne. Sømændene havde i de perioder tid til at fremstille nautiske genstande til eget brug af materialer der var for hånden. For eksempel flasker, træ, strikkegarn og tovværk, på hvalfangerskibene tænder fra hvaler og knogler. Den mest populære hobby var bygning af flaskeskibe.

Flaskeskibe i Danmark 
Flaske-Peters samling af flaske- og modelskibe har været udstillet i Ærøskøbings tidligere fattiggård siden 1943. Peter Jacobsen (1873-1960) fortsatte med at bygge flaskeskibe helt frem til sin død. Det blev til mere en 1.700 flaskeskibe og 50 store modelskibe. Samlingen, som rummer flaskeskibe der er over 100 år gamle, er den ældste af sin slags i verden. I samlingen ses også hans selvgjorte gravkors med syv flaskeskibe indbygget - et for hver af de syv verdenshave, som han igennem mange år som hovmester besejlede i adskillige nationers skibe.

Litteratur 
 Christensen, Per "Byg et flaskeskib", Tommeliden, 1972, 
 Jorfald, Øivind S., Bygging av Flaskeskuter, Schibsted, Oslo, 1981,

Referencer 

Hobby
Sejlads
Flasker
Wienerschnitzel (fastfoodkæde)

Wienerschnitzel er en amerikansk fastfood restaurant grundlagt af John Galardi i 1961 i Wilmington, Californien, hvor den stadig har hovedkvarter i dag.

Eksterne henvisninger

 Official website

Fastfoodrestaurantkæder fra USA
Præsidenten

Præsidenten kan henvise til:

 Præsidenten (film fra 1919), en dansk dramastumfilm fra 1919 instrueret af Carl Theodor Dreyer
 Præsidenten (film fra 2011), en dansk dokumentarfilm fra 2011 instrueret af Christoffer Guldbrandsen
Pokémon Black 2 og White 2

og  er rollespil udviklet af Game Freak, udgivet af The Pokémon Company, og distribueret af Nintendo til Nintendo DS. De er deden anden del i Pokemon-kerneseriens femte generation og er en direkte fortsættelse til Pokémon Black og Pokémon White. Spillene er de første efterfølgere i franchisens historie. De blev oprindeligt udgivet i Japan juni 2012 og resten af verden oktober samme år. Spillene blev først annonceret i et afsnit af det japanske TV-program Pokémon Smash! den 26. februar 2012 og blev følgende bekræftet af den officielle Pokémon hjemmeside. Spillene inkluderer de legendariske Pokémon identificeret af Junichi Masuda under navnene Black Kyurem og White Kyurem.

Det spekulerede "Pokémon Grey", baseret på tidligere tendenser i udgivelsen af kerneseriens titler, blev ikke lavet, da de stred imod tematiken om modsætninger, som fyldte meget i Black og White.

Referencer 

Pokémon
Kevin Parker (musiker)

Kevin Richard Parker (født 20. januar 1986) er en australsk sanger, sangskriver og musiker, der er bedst kendt for sit musiske projekt Tame Impala som han skriver, optager og spiller musik for.

Eksterne henvisninger 
 

Musikere fra Australien
Danmarks Private Skoler - grundskoler og gymnasier

Danmarks Private Skoler - grundskoler og gymnasier (tidligere Danmarks Privatskoleforening) er en forening for frie og private grundskoler, gymnasier, hf- og studenterkurser fordelt over hele Danmark. Der er omkring 170 medlemsskoler, og der går ca. 70.000 elever på skolerne.

Medlemsskolerne har virksomhed indenfor et eller flere områder: vuggestue, børnehave, fritidsordning, grundskole, kostskole, international skole (eller afdeling), gymnasium, HF-kursus og studenterkursus.

Historien 
Danmarks Private Skoler- grundskoler & gymnasier har rødder i Danmarks Realskoleforening, der blev oprettet i 1891.

Foreningen og dens virke bygger på traditionerne fra realskolerne, pigeskolerne, de private eksamensskoler, købstædernes privatskoler, katolske skoler mv. ].

I dag rummer foreningen en mangfoldig skare af medlemsskoler med vidt forskellige historier og traditioner. Fælles for disse skoler er tydelige værdigrundlag og faglig profil, samt en ambition om at give de enkelte børn og elever så stærke ståsteder og muligheder for videre uddannelse som muligt.

Formålet 
Foreningen er en skoleorganisation, hvis formål er at varetage medlemsskolernes faglige, økonomiske, juridiske og pædagogiske interesser, samt varetage skolernes overordnede politiske interesser.
Danmarks Private Skoler - grundskoler & gymnasier er således en arbejdsgiver- og interesseorganisation med brede politiske, rådgivningsmæssige og kommunikative opgaver.

Foreningens øverste ledelse er en bestyrelse valgt af og blandt medlemsskolerne. Den daglige virksomhed udgår fra foreningens sekretariat, beliggende i København.

Foreningens formål er at kæmpe for retten til frit at kunne vælge skole efter holdninger og værdier som alternativ til den offentlige skole. Danmarks Private Skoler arbejder for at udvikle og styrke den frie skolesektor og den enkelte frie og private skole til gavn for såvel samfundet og sektoren som for den enkelte skole.

Kilder og henvisninger 

Fri grundskole
Private Skoler - grundskoler og gymnasier
Etableret i 1891
Signe Bartel

Signe Bartel (født 22. april 1946, død 30, marts 2022) var en dansk politiker, der var borgmester i Fakse Kommune i to perioder fra henholdsvis 1990 til 1993 samt fra 1998 til 2001, valgt for Socialdemokratiet.

Bartel overtog borgmesterposten efter kommunalvalget i 1989 fra den mangeårige socialdemokratiske borgmester, Jens Berendt, der ikke søgte genvalg. Ved kommunalvalget i 1993 opnåede Socialdemokratiet suverænt flertal i byrådet med 10 ud af 19 mandater, og Signe Bartel kunne derfor uden forhandlinger med øvrige partier fortsætte på borgmesterposten. Imidlertid sprang to af partiets medlemmer med René Tuekær i spidsen til lokallisten Borgerlisten, og efter konstitution med Venstre og Det Konservative Folkeparti blev Tuekær ny borgmester i Fakse Kommune. Ved valget i 1997 lykkedes det Signe Bartel at blive borgmester igen, men tabte endnu engang posten i 2001, ligeledes til René Tuekær.

Henvisninger 

Tidligere borgmestre fra Danmark
Borgmestre fra Socialdemokraterne
Västra skogen Station

Västra skogen Station er en station på Stockholms tunnelbana, beliggende i området Västra skogen i bydelen Huvudsta i Stockholms Kommune. Stationen er et knudepunkt for Den blå linje, hvor de to grene fra henholdsvis Akalla og Hjulsta mødes. Stationen indviedes 31. august 1975.

Stationen har tre spor og to perroner. På stationen findes de længste rulletrapper, både i Stockholms Tunnelbana og i Vesteuropa; rulletrapperne mellem terræn og concourseniveau er 66 meter lange med en stigning på 33 meter. Fra concourseniveau til selve perronerne findes yderligere rulletrapper.

Kunsten på stationen er skabt af den svenske kunstner Sivert Lindblom og blev indviet samme år som stationen. Den færddiggjordes i 1985. Kunsten består blandt andet af forskellige kakkelklædte former langs væggene og et kontinuerligt kakkelmønster langs perronkanterne. Ydermere kan kunstnerens egen profil beses på forskellige steder. Lindblom blev til sit kunstværk inspireret af navnet "Ingentingskogen", som var den oprindelige arbejdstitel på stationen.

Bygninger, konstruktioner og anlæg i Stockholm
Etableret i 1975
Lillefinger (tv-serie)

Lillefinger er en dansk animeret tv-serie i 26 afsnit fra 2015, der er instrueret af Mette Skov efter manuskript af hende selv og Paola Pellettieri.

Serien handler om Lillefinger, der bor i et træhus sammen med sin familie. Hans bedste ven er Myren, der bor alene i en jordhule.

Afsnit

Stemmer 
 Sarah My Kia Leth - Lillefinger
 Nicolai Luis Vazquez Winther - Myren
 Niels Ellegaard - Far
 Sofie Stougaard - Mor
 Claus Bue - Bedstefar
 Nikolai Aamand - Storebror, Kaninunge
 Siri-Anna Roswall Mattson - Storesøster
 Frida Luna Roswall Mattson - Mariehøne, Mariehøns
 Frederik Skov Madsen - Myrebarn, Flueunge
 Bjørn Skov Madsen - Myrebarn, Flueunge
 Milo Loui Dan Dalsgaard - Bi

Eksterne henvisninger

Noter 

Danske film fra 2015
Animerede tv-serier fra Danmark
Jerkholmen

Jerkholmen er en ø i Arendal kommune i Agder fylke i Norge, helt mod syd i kommunen, nær grænsen til Grimstad. 

Øen er en del af Raet nationalpark og består for en stor del af morænemasse. Jerkholmen er kvartærgeologisk en del af de store Ra-moræner, der  kan følges fra Finland, over Sverige og langs hele Norge og ind i Rusland. Strukturen fortsætter fra Jerken østover til Merdø og Hove på Tromøy, og vestover gennem Hasseltangen landskabsdbeskyttelsesområde og Søm-Ruakerkilen naturreservat til Fevik i Grimstad kommune.

Jerkholmen er et offentlig sikret friområde ved aftale med private grundejere og har længe været et populært udflugtssted for bådfolket. Holmen har en mindre sandstrand og er tilrettelagt med flydebroer og toiletter. 

Det er flere gravhøje på Jerkholmen. 

Jerken er længe benyttet til græsning for får. Fylkesmannen i det tidligere  Aust-Agder  fylke har iværksat arbejde for at vedligeholde kulturlandskabet på Jerken.

Kilder og henvisninger 

 Jerkholmen by air på YouTube (video)
 Hemmelig Tempo - Skjærgårdsseminar kortfilm på YouTube

Raet nationalpark
Øer i Norge
Arendal
Raet nationalpark

Raet nationalpark er en nationalpark i Arendal Tvedestrand og Grimstad kommuner i Agder fylke i Norge.
Parken blev oprettet 16. december 2016 forat beskytte et stort naturområde i havet og på land.
 Området består af et varieret kystlandskab og interessante økosystemer med stor artsmangfoldighed samt godt bevarte kvartærgeologiske lokaliteter med stor naturhistorisk værdi. Raet er en randmoræne fra isens fremstød for omkring 12.000 år tilbage. Området har stor betydning for friluftslivet. Landskabet er præget afmenneskers brug gennem tiderne. 
Nationalparken har et areal på  ca. 607 km², hvoraf 599 km² er hav.  Den strækker sig fra Lyngør i Tvedestrand kommune i nordøst til Valøyene i Grimstad kommune i sydvest. I Arendal omfatter nationalparken hele kommunens kyststribe, og det meste af  nationalparkens landareal ligger her på øerne Tromøy og Merdø. 

Raet landskapsvernområde og en række naturreservater blev indlemmet i nationalparken ved oprettelsen.

Raet 
Raet er en kvartærkvartærgeologisk]] formation fra sidste istid og den kan spores rundt i hele Skandinavien; i Raet nationalpark dels over land og dels under havet. Strande med rullesten er karakteristisk hvor morænen er stærkt udvasket af havet; på mere beskyttede lokaliteter er der fine sandstrande som er atraktive for badeliv. Dette gælder bl.a. på Hove, Merdø og Haslatangen. Morænens landside har mange steder gode landbrugssarealer, men disse  er udnfor parkens grænser. 

Haslatangen er en lokalitet i nationalparken som ligger hvor  Raet går i land på fastlandet. Her vokser en bøgeskov, et træart som trives særlig godt på morænejord. Lige udenfor ligger Jerkholmen, en lille ø som hovedsagelig består af morænemateriale. Øen har to imponerende gravhøje fra bronzealderen / jernalderen. 

En helt speciel lokalitet i Raet nationalpark er den lille rullestensholm Målen (130 m lang) øst for Tromøy. Her stikker toppen af raet op  over havoverfladen og danner en lille, ustabil ø af rullesten. Mange skibe er forlist i  området, som er kendt som en skibskirkegård. 

Raet fortsætter østover fra Raet nationalpark til Jomfruland nationalpark i Telemark og videre til Mølen i Vestfold.

Galleri

Kilder og henvisninger

Nationalparker i Norge
Agders geografi
Sigum

Sigum (dansk) eller Siegum (tysk) er en bebyggelse beliggende syd for Bogholmvig i det nordlige Angel i Sydslesvig. Administrativt hører Sigum under Munkbrarup Kommune i Slesvig-Flensborg kreds i den nordtyske delstat Slesvig-Holsten. I kirkelig henseende hører stedet til Munkbrarup Sogn. Sognet lå i Munkbrarup Herred (Flensborg Amt, Sønderjylland), da området tilhørte Danmark.

Sigum er første gang nævnt 1567 (som Nedder Sigum). Stednavnet henføres til sig (oldnordisk sīk) som betegnelse på et sump- eller vådområde eller et langsomt flydende vandløb. Sigum betegnede tidligere to udstykkede gårde i Munkbrarup Sogn, som blev lagt under Langballegård i 1692 og parcelleret 1755. Nord for Sigum strækker sig et skovområde (Sigum Lund) mod Østersøen. Deraf har udflytterstedet Sigumlund navnet. Sigumlund er første gang nævnt 1782.

Noter 

Munkbrarup
Offshorekonstruktion

Offshorekonstruktion er opsætning af strukturer og faciliteter i et marinmiljø. Denne type konstruktioner anvendes normalt til produktion og overførsel af elektricitet (offshore-vindenergi), olie (boreplatforme til offshore-boring), gas og andre ressourcer.
Carl Chun

Carl Chun (født 1. oktober 1852, død 11. april 1914) var en tysk havbiolog. Han anførte den tyske dybhavsekspedition Valvidia-ekspeditionen, der 31. juli 1898 satte ud fra Hamborg for at udførte dybhavet i de subantarktiske have. De besøgte Bouvetøen, Kerguelen og andre øer før de vendte tilbage til Hamborg 1. maj 1899.

Udvalgte værker 
 Aus den Tiefen des Weltmeeres, Jena 1900.
 Allgemeine Biologie, Leipzig 1915.
 Die Cephalopoden, 2 bind, Jena 1910.

Henvisninger

Biologer fra Tyskland
Charles Wyville Thomson

Sir Charles Wyville Thomson (FRSE FRS FLS FGS FZS) (5. marts 1830 – 10. marts 1882) var en skotsk naturhistoriker og havzoolog. Han var ledende videnskabsmand ombord på Challenger-ekspeditionen.

 

Videnskabsfolk fra Skotland
Medlemmer af Royal Society
Modtagere af Royal Medal
Medlemmer af Royal Society of Edinburgh
Division II i ishockey 1964-65

Division II i ishockey 1964-65 var turneringen for mandlige ishockeyhold i den næstbedste række i det svenske ligasystem. Turneringen havde deltagelse af 80 hold, der spillede om fire oprykningspladser til Division I, og om at undgå 16 nedrykningspladser til Division III.

Holdene var inddelt i fire regioner, nord, øst, vest og syd, med 20 hold i hver region. I alle fire regioner var holdene inddelt i to puljer med 10 hold, og i hver pulje spillede holdene en dobbeltturnering alle-mod-alle. De otte puljevindere gik videre til oprykningsspillet til Division I, og de 1-3 dårligste hold i hver pulje blev rykket ned i Division III. I oprykningsspillet blev de otte puljevindere blev inddelt i to nye puljer med fire hold i hver, som begge spillede en dobbeltturnering alle-mod-alle. I hver af de to puljer var der to oprykningspladser til Division I på spil.

De fire oprykningspladser blev besat af:
 Hammarby IF, der vandt Division II Øst B, og som endte på førstepladsen i Oprykningsspil Nord.
 Rönnskärs IF, der vandt Division II Nord A, og som endte på andenpladsen i Oprykningsspil Nord.
 Färjestads BK, der vandt Division II Vest B, og som endte på førstepladsen i Oprykningsspil Syd.
 Örebro SK, der vandt Division II Syd A, og som endte på andenpladsen i Oprykningsspil Syd.

Hold 

Division II havde deltagelse af 80 klubber, hvilket var det samme antal som i den foregående sæson. Blandt deltagerne var:
 4 klubber, der var rykket ned fra Division I: Clemensnäs IF, Gävle Godtemplares IK, IF Karlskoga/Bofors og Östers IF.
 20 klubber, der var rykket op fra Division III: Bjästa IF, Bångbro IK, Gällivare SK, Heffners/Ortvikens IF, Hemsta IF, IF Uve, IFK Malmö, IFK Mariefred, IFK Stockholm, IFK Strömsund, IFK Trollhättan, Jörns IF, Ockelbo IF, Orsa IK, Sandåkerns SK, Skillingaryds IS, Sågdalens SK, Tingsryds AIF, Vallentuna BK, Västerviks AIS.

Klubberne var inddelt i fire regioner med 20 hold i hver, og i hver region var klubberne inddelt i to puljer med 10 hold i hver pulje.

Nord

Division II Nord A

Division II Nord B

Øst

Division II Øst A

Division II Øst B

Vest

Division II Vest A

Division II Vest B

Syd

Division II Syd A

Division II Syd B

Oprykningsspil 

I oprykningsspillet spillede de otte puljevindere om fire oprykningspladser til Division I. De otte hold blev inddelt i to nye puljer med fire hold i hver, og i hver pulje spillede holdene om to oprykningspladser.

Nord 

Oprykningsspil Nord havde deltagelse af vinderne af grundspilspuljerne i regionerne Nord og Øst. Holdene spillede en dobbeltturnering alle-mod-alle om to oprykningspladser til Division I.

Syd 

Oprykningsspil Syd havde deltagelse af vinderne af grundspilspuljerne i regionerne Vest og Syd. Holdene spillede en dobbeltturnering alle-mod-alle om to oprykningspladser til Division I.

Se også 
 Division I i ishockey 1964-65

Kilder 
 Hockeyarchives - Championnat de Suède 1964/65  
 Ishockeytabeller - 1964-65  
 Hammarby IF - Historia - 1964/65

Noter 

Ishockey i 1964
Ishockey i 1965
Division II i ishockey i Sverige
Tessa Hoder

Tessa Hoder (født 4. juli 1997) er en dansk skuespillerinde, som i sin tid gik på Sankt Annæ Gymnasium. Hun er kendt fra sin medvirken i tv-serien Rita som den unge Rita, som Emma i tv-serien Den som dræber - Fanget i mørket, som Gry i de to første afsnit af sæson 2 af “Sommerdahl” og som Tessa i tv-serien Ondt i røven.

Kildeangivelser

Eksterne henvisninger 
 

Skuespillere fra Danmark
Kristoffer Hyldig

Kristoffer Nyholm Hyldig er en dansk pianist fra Bornholm, som er specialiseret i de største soloklaverværker af den franske komponist Olivier Messiaen.

Kristoffer Hyldig debuterede i 2010 fra Det Kongelige Danske Musikkonservatorium efter studier hos professor Niklas Sivelöv og Tove Lønskov. I 2016 debuterede han som kammermusiker med klavertrioen Trio Nord.

Som solist har Kristoffer Hyldig optrådt med bl.a. Aalborg Symfoniorkester, CPH Phil og Det Kongelige Kapel.

Kristoffer Hyldig spiller jævnligt i musikforeninger og på festivaler, både som solist, kammermusiker og akkompagnatør og har derudover givet koncerter i Italien, Tyskland, Polen, England, Kina og USA, her bl.a. i Carnegie Hall i New York. 

Siden 2006 har han udgivet indspilninger med lieder, kammermusik og soloværker af bl.a. Debussy, Ravel, Messiaen, Bent Sørensen og Hindemith.

Til daglig indgår han i en mængde kammermusikalske sammenhænge, bl.a. i Messiaen Quartet Copenhagen og i et lied-samarbejde med den internationalt anerkendte Wagnersopran Brit-Tone Müllertz.

Kristoffer Hyldig modtog juryens specialpris i EU Piano Competition 2009 og har derudover fået tildelt flere priser, heriblandt Jakob Gades store legat, Léonie Sonnings Musikfondsstipendium og Musikanmelderringens Kunstnerpris.

Kilder og henvisninger 

Pianister fra Danmark
Picornavirus

Picornavirus er virus i virusfamilien Picornaviridae, som er små virus med icosahedral symmetri uden membranhylster (se billederne).

Picornavirus forårsager en række alvorlige sygdomme, bl.a. lammelser, meningitis, hepatitis, polio og mund- og klovsyge.

Biokemi 

De er 20-30 nm i diameter med et ydre af et kapsid sammensat af 60 kapsomerer, dvs. proteinelementer hver bestående af flere subunits. Det indre er et ikke-segmenteret enkelstrenget, positivt polariseret RNA, der koder for et polyprotein, der spaltes til 10-11 proteiner.

Systematik 

Blandt de flere anerkendte slægter er
 Enterovirus (Poliovirus)
 Cardiovirus
 Rhinovirus (almindelige forkølelsesvirus)
 Aphthovirus (Mund- og klovsygevirus).

Henvisninger 

Vira
Picornaviridae
Emoji

Emoji er ideogrammer og smileys, der bruges i elektroniske meddelelser og websider. Nogle eksempler på emoji er 😃 (grinende ansigt), 😭 (stortudende ansigt) og 😈 (glad lilla djævel). Emoji findes i forskellige genrer, herunder ansigtsudtryk, objekter, steder og typer af vejr og dyr.

Kildehenvisninger 

Internetkultur
Tune (flertydig)

Tune kan referere til:
 Tune – en by i Tune Sogn, Greve Kommune
 Tune (Norge) – en tidligere kommune i Østfold fylke, Norge
 Tune (valgkreds) – en valgkreds i Smaalenenes amt i Norge ved stortingsvalgene fra 1906 til 1918
Havregrynskage

En havregrynskage er en småkage, oftest lavet med finvalset havregryn, smør, æg og sukker. Havregrynskagen har en lignende form til en normal småkage. Kagen er ækvivalent til den svenske havreflarn, hvor den udelukkende forskel er navnet, selvom navnet til tider kan kollokvialt anvendes synonymt med havreflarn.

Tidlige opskrifter som stadig er bevaret stammer fra 1929 i dagbladet Morgenbladet.

I nogle tilfælde bliver denne spist med smørcreme.

Kilder og henvisninger

Kager
Ramsherred (Flensborg)

Ramsherred er et ældre navn på området omkring Nørregade i Flensborgs indre by. Kvarteret strakte sig fra vandløbet ved Nygade (Glimbæk) til Nørreport og udgjorde oprindeligt Skt. Gertrud Sogn. Dets mark udgjorde tidligere den nordlige del af byens grund.

Historie 
Området nord for Sankt Mariæ hørte oprindeligt under Duborg Slot, men blev allerede i 1285 indlemmet i staden. Selve bebyggelsen opstod formodentlig som byudvidelse mod nord omkring 1300. Det formodes dog, at kvarteret må være lidt yngre end bymuren. Kvarteret var heller ikke omsluttet af bymuren, men var i stedet omgivet af palisader. Kvarteret var især bosted for købmandsfolk og slotsansatte. Endnu i dag er der flere købmandsgårde. Området rådede også over en lille kirke, Sankt Gertrud, som blev bygget mellem 1290 og 1300 som sognekirke for Ramsherred og som have ligget lidt syd for Nørreport. Den benyttede til 1404, men led meget under krigene mellem holstenerne og Erik af Pommern. Kirken skænkedes byen 1566 af Frederik 2. og nedrevedes 1571 på nær et tårn, som blev stående frem til 1822. Materialerne samt kirkegården tilfaldt Sankt Mariæ Sogn, som Ramsherred henlagdes under. Kirken kendes fra kilderne i begyndelsen af 1400-tallet. Ud mod nord lå den ubebyggede Ramsherred Mark som bymark. Senere gled navnet Ramsherred som betegnelse på området omkring Nørregade ud og gik i stedet over til Ramsherred Mark, hvor der i 1900-tallet opstod nye boligkvarterer. En af gadene på Ramsherred Mark fik i 1900-tallet også navnet Ramsherred. I administrativt henseende ligger gaden dog i Nordstaden (Klus), mens det egentlige Ramsherred er en del af indrebyen.

Stednavnet står i forbindelse med ordet rams (af tysk ramsch, som er igen lånt af fransk ramas), som betegner udskudsvarer. Efter en anden forklaring er navnet afledt af ramsløg eller af ældredansk ram for et fugtigt sted. Navnet Ramsherred findes flere steder i Danmark. Navnet er ofte anvendt om gader og bydele i udkanten af eller uden for byområdet som ringeagtende benævnelse

Noter 

Lokaliteter i Flensborg
Nykøbing Sjælland Arrest

Nykøbing Sjælland Arrest var et dansk arresthus i Nykøbing Sjælland Ting- og Rådhus fra 1862, der fungerede som arrest fra 1911 og frem til 1989.
Bygningen betegnes Tinghuset og husede også Retten i Nykøbing Sjælland frem til retsreformen den 1. januar 2007, hvor kredsen blev lagt under Retten i Holbæk. Selve bygningen blev fredet i 1991 og fungerer i dag som turistkontor og anvendes til opbevaring.

Der var indrettet otte celler samt en strafcelle. Tidligere har byen også huset sikringsanstalten, hvor sindssyge kriminelle bl.a. sad varetægtsfængslet i surrogat, indtil sikringen flyttede til Slagelse i 2015. På Bakkegården i Annebergparken er en sikret institution, hvor personer under 18 år fortsat sidder varetægtsfængslet i surrogat. Den 31. maj 2018 åbnede det topsikrede Nykøbing Fængsel i den gamle sikring, med plads til 60 arrestanter.

Mellem 1945 og 1948 blev Særdomstolen i Nykøbing Sjælland oprettet i bygningen. Formålet var at strafforfølge alle fra lokalområdet, der havde samarbejdet med tyskerne, jf. efterkrigstidens forskellige særlove med tilbagevirkende kraft. Det medførte at nazister, herunder flere SS-frivillige, fyldte arresthuset i efterkrigsårene.

Referencer 

Fængsler i Danmark
Nedlagte fængsler i Danmark
Etableret i 1862
Arrest